《赠别范邦秀节推转南京春曹》
明代·林光

袖拂西风起白蘋，暑馀初换一凉新。有官岂必惟科道，无欲终当见性真。

南国同时多故旧，瓯闽垂老慰慈亲。春曹仪制非无事，莫遣乡情久滞人。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。